Lucius Valerius Catullus Messallinus

Lucius Valerius Catullus Messallinus (nescimus, quando natus mortuusve sit) senator Romanus primo saeculo post Christum natum fuit. Valerius anno 73 consul ordinarius cum Domitano Caesare et anno 85 - iterum cum Domitano - consul II suffectus creatus est. Forsitan et proconsul Africam administravit. Fuit senator magnae auctoritatis et consiliarius Domitiani imperatoris multis perniciosusDer Neue Pauly, Stuttgardiae 1999, T. 12/1, c. 1107, ut IuvenalisSatirae, IV 113-118: 
" ... et cum mortifero prudens Veiiento Catullo,
qui numquam uisae flagrabat amore puellae,
grande et conspicuum nostro quoque tempore monstrum,
caecus adulator dirusque ~a ponte~ satelles,
dignus Aricinos qui mendicaret ad axes
blandaque deuexae iactaret basia raedae." et Plinius MinorEpistulae IV 22,5: "Incidit sermo de Catullo Messalino, qui luminibus orbatus ingenio saevo mala caecitatis addiderat: non verebatur, non erubescebat, non miserebatur; quo saepius a Domitiano non secus ac tela, quae et ipsa caeca et improvida feruntur, in optimum quemque contorquebatur." scripserunt. Ambo eum caecum fuisse rettulerunt.

 Notae 

Categoria:Consules
Categoria:Senatores
Categoria:Proconsules Africae
Categoria:Nati saeculo 1
Categoria:Mortui saeculo 1 aut 2